કેન્દ્રમાં વડા પ્રધાન નરેન્દ્ર મોદીની સરકાર સારી કામગીરી કરી શકશે તેવું હજુ પણ લોકો માની રહ્યા છે, જ્યારે ગુજરાતમાં મુખ્યમંત્રી આનંદીબહેન પ્રત્યે માત્ર પ્રજાજનો જ નહીં, પરંતુ ભાજપના હોદ્દેદારો અને કાર્યકરોનો પણ મોહભંગ થઈ રહ્યો હોય તેમ જણાઈ રહ્યું છે. ગુજરાતમાં આગામી ર૦૧૭માં વિધાનસભાની ચૂંટણીઓ યોજાશે ત્યારે સરકારની કેટલીક નિષ્ફળતાઓને કારણે ૧૮ વર્ષથી સચવાયેલો ભાજપનો આ ગઢ સચવાશે કે કેમ તેવા સવાલો ઊઠી રહ્યા છે.